KTB บวก 3% วางเป้าพอร์ต “สินเชื่อดิจิทัล” ทะลุหมื่นล้าน แนะซื้อเป้า 17.40 บ.
KTB บวก 3% วางเป้าพอร์ตสินเชื่อดิจิทัลทะลุหมื่นล้าน คาดดันกำไรปีนี้แตะ 3.6 หมื่นล้าน แนะซื้อเป้า 17.40 บาท
KTB บวก 3% วางเป้าพอร์ตสินเชื่อดิจิทัลทะลุหมื่นล้าน คาดดันกำไรปีนี้แตะ 3.6 หมื่นล้าน แนะซื้อเป้า 17.40 บาท
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้นธนาคารกรุงไทย จำกัด (มหาชน) หรือ KTB ล่าสุด ณ เวลา 15:27 น. อยู่ที่ระดับ 16.90 บาท บวก 0.50 บาท หรือ 3.05% สูงสุดที่ระดับ 17.00 บาท ต่ำสุดที่ระดับ 16.60 บาท ด้วยมูลค่าซื้อขาย 615.74 ล้านบาท

บล.ดาโอ ระบุในบทวิเคราะห์วันนี้(17 มี.ค.66) ระบุในบทวิเคราะห์ว่า KTB (เป้าเชิงกลยุทธ์ 17.40 บาท) ตั้งเป้าสินเชื่อจาก Digital Lending หรือ สินเชื่อดิจิทัล 1 หมื่นล้านบาท จากปี 65 ที่มีฐานอยู่แล้วราว 5 พันล้านบาท ประเมิน Big Data ที่มีจะทำให้ KTB คุม NPL ได้ในระดับต่ำ  (ปัจจุบันอยู่ที่ 2%)
แนะนำทยอยซื้อสะสมความกังวลเรื่องธนาคารสหรัฐ-ยุโรป มีโอกาสจบเร็ว ด้าน Operation ปี 66 ประเมินสินเชื่อรวมปี 66 โต 4% เทียบช่วงเดียวกันของปีก่อนรายได้ค่าธรรมเนียมโต ด้านการตั้งสำรองมีโอกาสลดลงหนุนกำไร โดยประเมินกำไรสุทธิปี 66 ที่ 3.6 หมื่นล้านบาท โต 8% % เทียบช่วงเดียวกันของปีก่อน และปี 67 อยู่ที่ 3.9 หมื่นล้านบาท โต 7.6% เทียบช่วงเดียวกันของปีก่อน
 